Toimielinten palkitsemisraportti

Covid-19 pandemian aiheuttaman epävarman näkymän vuoksi palkitsemispolitiikasta poikettiin väliaikaisesti. Tilikaudella 2020 toimitusjohtajalla ei ollut kannustepalkkio-ohjelmaa. Johtoryhmän jäsenet olivat osallisina yhtiön koko henkilöstöä koskevassa tulospalkkio-ohjelmassa. Toimitusjohtaja ja johtoryhmä osallistuivat palkkasopeutuksiin kiinteän palkanosansa osalta muun henkilöstön sopeutustason mukaisesti.

Vuoden 2020 viimeiseltä neljännekseltä tehtiin henkilöstölle tulospalkkiovaraus 136 tuhatta euroa. Henkilöstön tulospalkkio-ohjelmalla kannustetaan kannattavuuden parantamiseen.

Liiketoiminnan volyymilaskusta huolimatta konserni kykeni sopeutuksin säilyttämään liikevoiton ja sijoitetun pääoman tuoton (ROI) lähes edellisvuoden tasolla. Sijoitetun pääoman tuottoprosentti jäi heikoiksi ja kauas yhtiön tavoittelemalta tasolta.

Konsernin taserakenteen pitkäaikaisena tavoitteena on yli 40 % omavaraisuusaste ja alle 50 % nettovelkaantumisaste. Tilikaudella 2020 omavaraisuusaste kohentui 41 %:iin ja nettovelkaantuneisuusaste kehittyi tavoitetta kohti päätyen 60 %:iin.

Konepajasegmentistä luopumisen yhteydessä konsernin toimitusjohtajapalkkiokulut pienenivät konsernin keskittäessä toimitusjohtajan tehtävät emoyhtiön toimitusjohtajalle. Rakennejärjestelyllä haettiin konsernin keskittymistä ydinliiketoimintoihinsa. Hallituspalkkioiden kasvu on vastannut konsernin rakennejärjestelyn seurauksena poistuneiden hallituspaikkojen tuomaa säästöä palkkiokustannuksissa.

Henkilöstön palkkojen kehityksen trendi mukailee konsernin sijoitetun pääoman tuoton (ROI) ja liikevoiton kehitystä. Henkilöstön palkat reagoivat kannattavuuden laskua hitaammin heikon kannattavuuden vuosina.

Konsernin toimitusjohtajan kiinteä palkanosa on säilynyt saman tasoisena viisivuotisen tarkastelujakson ajan ja muuttuva palkanosa on viiden vuoden tarkastelujaksolla ollut maltillinen. Vuonna 2018 maksettu toimitusjohtajan muuttuva palkanosa ei ole suoraan johdettu taloudellisista tavoitteista vaan se on erillispalkkio konsernin liiketoimintarakenteen muutoksen toteuttamisesta.  Vuonna 2020 toimitusjohtajalla ei ollut kannustepalkkio-ohjelmaa ja toimitusjohtaja osallistui sopeuttamistoimiin omasta aloitteestaan kiinteällä palkanosallaan työaikaansa lyhentämättä.

Hallituksen palkkioista päätetään yhtiökokouksessa.

|  |  |  |  |  |  |
| --- | --- | --- | --- | --- | --- |
| **Konsernin palkat ja palkkiot** | **2016** | **2017** | **2018** | **2019** | **2020** |
| Hallituksen palkkiot, t€ | 102 | 99 | 97 | 99 | 99 |
| Hallitus palkkioiden kehitys | 5 % | -3 % | -2 % | 2 % | - % |
| Toimitusjohtajan palkkio Simo Saastamoinen, t€ | 247 | 227 | 251 | 223 | 215 |
| Toimitusjohtajan palkkio Simo Saastamoinen,  kiinteä palkan osa, t€ | 228 | 204 | 222 | 223 | 215 |
| Toimitusjohtajan palkkio Simo Saastamoinen,  muuttuva palkan osa, t€ | 19 | 23 | 29 | - | - |
| Toimitusjohtajan palkkioiden kehitys,  Simo Saastamoinen | 7 % | -8 % | 11 % | -11 % | -4 % |
| Muut toimitusjohtajat palkkiot\*, t€ | 82 | 112 | - | - | - |
| Konsernin toimitusjohtajien palkkiot yhteensä, t€ | 329 | 339 | 251 | 223 | 215 |
| Työntekijöiden palkat ja palkkiot, t€ | 9 521 | 9 599 | 9 464 | 10 030 | 9 096 |
| Henkilöstön määrä km | 261 | 260 | 243 | 247 | 220 |
| Henkilöstön keskipalkka t€/hlö/vuosi\*\* | 36 | 37 | 39 | 41 | 41 |
| Henkilöstön palkkojen ja palkkioiden kehitys, muutos ed. vuoteen | - | 1 % | 5 % | 4 % | 2 % |

\* Tytäryhtiöiden toimitusjohtajien palkat ja palkkiot sekä toimitusjohtajavaihdoksiin liittyvät palkat ja palkkiot

\*\* Työntekijöiden keskipalkka ilman pakollisia sivukuluja

|  |  |  |  |  |  |
| --- | --- | --- | --- | --- | --- |
| **Konsernin taloudellinen kehitys** | **2016** | **2017** | **2018** | **2019** | **2020** |
| Liikevaihto | 41 998 | 42 965 | 45 064 | 47 352 | 39 647 |
| Liikevaihto muutos | 5 % | 2 % | 6 % | 5 % | -17 % |
| sijoitetun pääoman tuotto (ROI) | 2 % | 6 % | 10 % | 7 % | 3 % |
| omavaraisuusaste | 32,6 | 36,3 | 38,9 | 39,5 | 41,4 |
| nettovelkaantumisaste | 124,5 | 105,2 | 85,0 | 89,2 | 59,8 |
| Liikevoitto-% | 2 % | 3 % | 5 % | 3 % | 1 % |

**Hallituksen palkkiot tilikaudella 2020**

5.3.2020 pidetyssä varsinaisessa yhtiökokouksessa päätettiin seuraavat hallituksen toimikauden palkkiot: hallituksen puheenjohtajalle 33 tuhatta euroa, hallituksen varapuheenjohtajalle sekä hallituksen jäsenille 16,5 tuhatta. Hallituksen jäsenten matkakulut ja päivärahat korvataan yhtiön matkustusohjeen mukaisesti. Hallituksen jäsenillä ei ole tulospalkkausjärjestelmää.

|  |  |  |
| --- | --- | --- |
| Hallituksen palkkiot vuonna 2020, 1 000 € | kiinteä vuosipalkkio | maksutapa |
| Happonen Olli | 4,1 | rahana |
| Kärkkäinen Veli-Matti | 33,0 | rahana |
| Paajanen Jouni | 16,5 | rahana |
| Toivonen Ritva | 16,5 | rahana |
| Tuomi Vesa | 12,4 | rahana |
| Virtanen Ari | 16,5 | rahana |
| Hallituksen jäsenet, yhteensä | 99,0 |  |

Valiokuntatyöskentelyn palkkio sisältyy vuosipalkkioon. Kulukorvaukset maksetaan verotussäännösten ja toteutuneiden kustannusten pohjalta. Hallitus ei saa muita taloudellisia etuuksia.

**Toimitusjohtajan palkitseminen tilikaudella 2020**

Yhtiön toimitusjohtajalla on kiinteä kuukausipalkka. Hallitus päättää vuosittain toimitusjohtajan kannustepalkkioin määräytymisestä. Yhtiöllä ei ole käytössä optiojärjestelmiä. Toimitusjohtajalla ei ole erillistä eläkesopimusta yhtiön puolesta. Toimitusjohtajalla on puhelinetu, joka vastaa yhtiön ja verottajan yleistä käytäntöä.

|  |  |  |  |
| --- | --- | --- | --- |
| Toimitusjohtaja Simo Saastamoisen palkat ja luontoisedut vuonna 2020, 1000 € | Palkat ja palkkiot | % | maksutapa |
| Kiinteä palkanosuus | 215 | 100 % | rahana |
| Toimitusjohtajan palkat ja luontoisedut yhteensä | 215 | 100 % |  |

Toimitusjohtajan irtisanoessa sopimuksen sovelletaan kolmen kuukauden irtisanomisaikaa. Yhtiön irtisanoessa sopimuksen astuu irtisanominen välittömästi voimaan ilman erillistä irtisanomisaikaa. Yhtiön päättäessä sopimuksen toimitusjohtajalle maksetaan kahdentoista kuukauden rahapalkkaa vastaava rahasumma erokorvauksena.